*Nod y templed hwn yw helpu i gynhyrchu polisi anghenion gofal iechyd ar gyfer ysgolion. Mae’n fframwaith sylfaenol dewisol, a dylid ei addasu fel ei fod yn berthnasol i bob ysgol unigol ac i anghenion ei ddysgwyr. Rhaid i’ch polisi gael ei gynhyrchu yn unol â chanllawiau statudol Llywodraeth Cymru, ‘Cefnogi Dysgwyr ag Anghenion Gofal Iechyd’:* [*http://dysgu.llyw.cymru/resources/browse-all/supporting-learners-with-healthcare-needs/?lang=cy*](http://dysgu.llyw.cymru/resources/browse-all/supporting-learners-with-healthcare-needs/?lang=cy)*, gwelwch isod y cyfeirnodau at dudalennau penodol. Mae’r ddolen hon yn darparu ffurflenni templed a chysylltiadau defnyddiol hefyd. Gofalwch fod eich polisi ar gael ar-lein lle bo modd, ac nad yw’n cynnwys unrhyw wybodaeth gyfrinachol neu bersonol. At ddibenion y templed hwn, mae’r term ‘ysgol’ yn cyfeirio at ysgolion meithrin, cynradd, uwchradd ac arbennig a gynhelir ac unedau cyfeirio disgyblion (UCDau).*

**Polisi:** Polisi Anghenion Gofal Iechyd ar gyfer *(enw’r ysgol)*

**Dyddiad cyhoeddi: Dyddiad adolygu:  
Cyfeiriad llawn a chod post yr ysgol:  
Rhif ffôn yr ysgol (gan gynnwys y cod ardal):  
Cyfeiriad e-bost yr ysgol:  
Cyfeiriad gwefan ar gyfer y polisi hwn:**   
**Enw’r person sy’n gyfrifol am gynnal y polisi hwn:**

**1. Egwyddorion allweddol** (tudalen 2 & 6) - amlinellwch nodau strategol eich ysgol a’i hymrwymiad i gefnogi dysgwyr ag anghenion gofal iechyd.   
  
**2. Gofynion cyfreithiol yr ysgol** (tudalennau 2-3 & 29-32) - amlinellwch ofynion cyfreithiol eich ysgol o ran cefnogi dysgwyr ag anghenion gofal iechyd.

**3. Rolau a chyfrifoldebau** - amlinellwch rolau a chyfrifoldebau’r canlynol:**3a). Ysgol** (tudalennau 7-10)  
- corff llywodraethu/pwyllgor rheoli;  
- pennaeth/athro cyfrifol;  
- athrawon, staff cymorth ac aelodau staff eraill (e.e. staff arlwyo neu staff derbynfa);  
- aelodau staff dynodedig sy’n cefnogi dysgwyr ag anghenion gofal iechyd;  
- swyddogion cymorth cyntaf yr ysgol;  
- gweithwyr proffesiynol eraill sy’n cefnogi dysgwyr ag anghenion gofal iechyd.  
 **3b). Rhieni/gofalwyr** (tudalennau 10-11)- sut i sicrhau bod yr ysgol yn ymwybodol o anghenion gofal iechyd y plentyn neu unrhyw newidiadau;  
- darparu meddyginiaeth neu ofynion eraill;   
- darparu gwybodaeth cysylltu mewn argyfwng;  
- cyfrannu at ddrafftio a chytuno ar gynllun gofal iechyd unigol (CGIU) lle bo angen;   
- cymryd rhan mewn trafodaethau, gan gynnwys trafodaethau ynghylch rhannu gwybodaeth/cyfrinachedd.  
 **3c). Dysgwr** (tudalennau 10-11)- rhoi gwybod i riant/gofalwr neu aelod(au) staff os yw’n teimlo’n sâl;   
- rhoi gwybod i aelod staff perthnasol am unrhyw feddyginiaeth neu anghenion gofal iechyd, neu newidiadau;  
- cyfrannu at ddrafftio a chytuno ar gynllun gofal iechyd unigol (CGIU) lle bo hynny’n briodol;  
- bod yn ofalus wrth gario meddyginiaethau i’r ysgol ac oddi yno, a pheidio â’u rhannu gydag eraill;  
- cymryd rhan mewn trafodaethau ynghylch rhannu/cyfrinachedd gwybodaeth bersonol.

**3ch). Awdurdod lleol** (tudalennau 6-7) - amlinellwch sut y bydd eich ysgol yn gweithio gyda’r ALl i sicrhau bod dyletswyddau a gofynion cyfreithiol yn cael eu cyflawni mewn perthynas â dysgwyr ag anghenion gofal iechyd

**3d). Gwasanaeth nyrsio iechyd ysgolion GIG Cymru, gweithwyr iechyd proffesiynol a gweithwyr proffesiynol eraill, sefydliadau trydydd sector a gwasanaethau arbenigol eraill** (tudalen 11)Amlinellwch sut y bydd eich ysgol yn ymgysylltu â’r gwasanaethau hyn, lle bo hynny’n briodol. Gall hyn gynnwys gweithwyr iechyd proffesiynol e.e. therapyddion galwedigaethol, therapyddion lleferydd ac iaith.

**4*.* Creu amgylchedd hygyrch** (tudalennau 11-14) - amlinellwch sut mae’ch ysgol yn sicrhau cynhwysiant a hygyrchedd i ddysgwyr ag anghenion gofal iechyd, gan gynnwys   
- mynediad ffisegol i adeilad(au) ysgol;   
- addasiadau rhesymol - gwasanaethau neu gymhorthion ategol;   
- teithiau dydd ac ymweliadau preswyl;   
- rhyngweithiadau cymdeithasol e.e. clybiau a gweithgareddau cymdeithasol;  
- ymarfer corff a gweithgarwch corfforol;  
- rheoli bwyd;   
- cynnal unrhyw asesiadau risg angenrheidiol.  
  
**5*.* Rhannu gwybodaeth** (tudalennau 14-15) - amlinellwch sut y bydd eich ysgol yn cyfathrebu gwybodaeth mewn ffordd effeithiol a chyfrinachol, gan gynnwys gydag:   
- athrawon, athrawon cyflenwi a staff cymorth (gall hyn gynnwys aelodau staff eraill megis staff arlwyo neu gontractwyr perthnasol);   
- rhieni/gofalwyr a dysgwyr.

**6*.* Gweithdrefnau a chadw cofnodion ar gyfer rheoli anghenion gofal iechyd dysgwyr** (tudalen 15 & 27)   
Amlinellwch weithdrefnau eich ysgol ar gyfer nodi, creu a rheoli cofnodion ar gyfer anghenion gofal iechyd eich dysgwyr, gan nodi rolau a chyfrifoldebau’r bobl berthnasol. Mae hyn yn cynnwys:   
- pa wybodaeth sydd angen ei chofnodi e.e. gweinyddu meddyginiaeth, gwrthod cymryd meddyginiaeth, CIUau, cydsyniad rhieni, cysylltiadau mewn argyfwng, cyflenwi meddyginiaeth ac ati;   
- sut y bydd yn cael ei chofnodi a’i chadw’n gyfrinachol.

Gweler y templedi ffurflen yn Atodiad 2 yn y ddolen ganlynol: <http://dysgu.llyw.cymru/resources/browse-all/supporting-learners-with-healthcare-needs/?lang=cy>

**7*.* Storio, mynediad at a gweinyddu meddyginiaeth a dyfeisiau** (tudalennau 15-18) - amlinellwch weithdrefnau eich ysgol mewn perthynas â storio, cael mynediad at a gweinyddu meddyginiaeth, gan gynnwys:  
- sut y gall rhieni/gofalwyr gyflenwi meddyginiaeth i’ch ysgol;   
- storio, mynediad at a gwaredu meddyginiaethau;   
- gweinyddu meddyginiaethau.   
 **8*.* Gweithdrefnau argyfwng** (tudalen 18) - amlinellwch weithdrefn argyfwng eich ysgol, gan gynnwys:- beth i’w wneud mewn argyfwng;   
- pwy sy’n gyfrifol am y weithdrefn argyfwng;  
- manylion cyswllt y swyddog(ion) cymorth cyntaf enwebedig;   
- lleoliad y cofnodion anghenion gofal iechyd a manylion cysylltu mewn argyfwng (e.e. rhieni/gofalwyr);  
- lle mae gan y dysgwr gynllun gofal iechyd unigol (CGIU), dylai nodi’n glir sut beth yw argyfwng a beth i’w wneud;   
- sicrhau bod staff yn ymwybodol o symptomau a gweithdrefnau argyfwng;  
- sicrhau bod dysgwyr yn ymwybodol o beth i’w wneud mewn termau cyffredinol os oes argyfwng e.e. hysbysu’r staff yn syth.  
 **9. Hyfforddiant** (tudalennau 18-19) - amlinellwch sut y bydd staff sy’n gwirfoddoli neu sydd wedi’u contractio i gyflawni rolau gofal iechyd yn cael eu hyfforddi, gan gynnwys:  
- sut y bydd digon o’r staff hyn yn cael eu nodi a’u cefnogi;   
- hyfforddiant perthnasol sy’n sicrhau bod staff yn gymwys ac yn hyderus i gefnogi dysgwyr;   
- gweithdrefnau ar gyfer cadw cofnodion cyfredol o ddyddiad a enw hyfforddiant, hyfforddwyr, hyfforddeion, tystysgrifau, hysbysu’r ALl;   
- sicrhau bod yr hyfforddiant yn gyfredol;  
- sicrhau bod staff newydd a dros dro yn ymwybodol o anghenion gofal iechyd;   
- sicrhau bod gan bob aelod staff ymwybyddiaeth sylfaenol o gyflyrau meddygol cyffredin er mwyn gallu adnabod symptomau a deall sut i gael cymorth priodol.   
  
**10. Cymwysterau ac asesiadau** (tudalennau 19-20) - amlinellwch eich gweithdrefnau ar gyfer cefnogi dysgwyr ag anghenion gofal iechyd sy’n gweithio tuag at gymwysterau ac asesiadau, gan gynnwys:   
- pan fo angen sefyll arholiadau y tu allan i’r ysgol e.e. yn yr ysbyty neu gartref;  
- trefniadau arbennig cyrff dyfarnu;   
- addasiadau neu amser ychwanegol sy’n ofynnol. Disgwylir i athrawon ddefnyddio eu doethineb proffesiynol i gefnogi dysgwyr ag anghenion gofal iechyd.

**11. Addysg heblaw yn yr ysgol (EOTAS)** (tudalennau 20-21) - amlinellwch sut y byddwch yn darparu cymorth effeithiol i ddysgwyr sydd angen EOTAS oherwydd anghenion gofal iechyd, er enghraifft, os ydynt yn yr ysbyty neu gartref.

**12. Cludiant i’r ysgol** (tudalennau 22-23) - amlinellwch sut y byddwch yn darparu cludiant effeithiol i’r ysgol i gefnogi dysgwyr ag anghenion gofal iechyd, gan gynnwys:   
- amlinellu’r ddyletswydd gyfreithiol ar yr ALl i ddarparu cludiant i’r ysgol;

- sut y bydd dysgwyr ag anghenion gofal iechyd yn cael eu cefnogi ar gludiant i’r ysgol;   
- hyfforddi staff sy’n ymwneud â chludiant dysgwyr ynghylch anghenion gofal iechyd.

**13. Adolygu polisïau, trefniadau a gweithdrefnau** (tudalennau 23 & 27) - amlinellwch sut y byddwch yn sicrhau bod yr holl bolisïau, trefniadau a gweithdrefnau yn cael eu hadolygu’n briodol.

**14. Trefniadau yswiriant** (tudalen 23) - amlinellwch eich dyletswyddau cyfreithiol, a ddylai fod ar lefel briodol ar gyfer gweithgareddau’r ysgol i gefnogi anghenion dysgwyr ag anghenion gofal iechyd, gan gynnwys gweithgareddau oddi ar y safle.

**15. Gweithdrefn cwynion** (tudalen 23) - crynhowch weithdrefn cwynion eich ysgol a gosodwch hi yma.

**16. Cynlluniau gofal iechyd unigol (CGIU)** tudalennau 24-27) - amlinellwch sut y byddwch yn creu CGIU, gan gynnwys:   
- diben CGIU;   
- pryd mae CGIU yn briodol;   
- beth y bydd y CGIU yn ei gwmpasu;

- rolau a chyfrifoldebau yn ymwneud â chreu CGIU, gan gynnwys staff, rhieni/gofalwyr a dysgwyr ac eraill e.e. Cydgysylltwyr AAA, gweithwyr iechyd proffesiynol ac ati.   
  
*Noder bod gan lawer o sefydliadau trydydd sector CGIU ar-lein penodol i gyflyrau a allai fod yn ddefnyddiol wrth i chi geisio diwallu anghenion eich dysgwyr.*

**17. Arfer annerbyniol** (tudalen 28) - amlinellwch beth yw arfer annerbyniol, eich proses ar gyfer sicrhau bod staff ac eraill yn ymwybodol o hyn a’r mesurau mae’ch ysgol wedi’u rhoi ar waith i atal arfer annerbyniol.   
  
Gweler yr adran ‘Arfer Annerbyniol’ yng nghanllawiau statudol Llywodraeth Cymru, ‘Cefnogi Dysgwyr ag Anghenion Gofal Iechyd’: <http://dysgu.llyw.cymru/resources/browse-all/supporting-learners-with-healthcare-needs/?lang=cy>